Document ID: 32005R0783

Title and Content:
ΚΑΝΟΝΙΣΜΌΣ (ΕΚ) αριθ. 783/2005 ΤΗΣ ΕΠΙΤΡΟΠΉΣ της 24ης Μαΐου 2005 για την τροποποίηση του παραρτήματος ΙΙ του κανονισμού (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου περί των στατιστικών των αποβλήτων (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2150/2002 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2002, για τις στατιστικές των αποβλήτων (1), και ιδίως το άρθρο 1 παράγραφος 5 και το άρθρο 6 στοιχείο β), Εκτιμώντας τα ακόλουθα: (1) Δυνάμει του άρθρου 6 του κανονισμού (ΕΚ) αριθ. 2150/2002, απαιτείται από την Επιτροπή να θεσπίζει τα μέτρα που είναι απαραίτητα για την εφαρμογή του εν λόγω κανονισμού. (2) Σύμφωνα με το άρθρο 6 στοιχείο β) του κανονισμού (ΕΚ) αριθ. 2150/2002, η Επιτροπή μπορεί να προσαρμόσει τις προδιαγραφές που παρατίθενται στα παραρτήματά του. (3) Ο κανονισμός (ΕΚ) αριθ. 574/2004 της Επιτροπής θεσπίζει τροποποίηση της στατιστικής ονοματολογίας που περιλαμβάνεται στα παραρτήματα I και III του κανονισμού (ΕΚ) αριθ. 2150/2002. Το παράρτημα II του κανονισμού (ΕΚ) αριθ. 2150/2002 πρέπει πλέον να προσαρμοσθεί ώστε να συμφωνεί με αυτή την τροποποίηση. (4) Συνεπώς ο κανονισμός (ΕΚ) αριθ. 2150/2002 πρέπει να τροποποιηθεί ανάλογα. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη που διατύπωσε η Επιτροπή στατιστικού προγράμματος (ΕΣΠ), που θεσπίστηκε με την απόφαση 89/382/ΕΟΚ, Ευρατόμ του Συμβουλίου (2), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα ΙΙ του κανονισμού (ΕΚ) αριθ. 2150/2, τμήμα 2, αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Μαΐου 2005.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 1158
4488
4256

EuroVoc IDs (Expanded): 1158
4488
4256

Dataset Source: meu

Split: train